title: Regulamentul de punere în aplicare (UE) 2021/1450 al Comisiei din 3 septembrie 2021 de modificare a Regulamentului de punere în aplicare (UE) nr. 540/2011 în ceea ce privește perioadele de aprobare a substanțelor active acrinatrin și procloraz (Text cu relevanță pentru SEE)

text:
                  6.9.2021

                  RO

                  Jurnalul Oficial al Uniunii Europene

                  L 313/25

         REGULAMENTUL DE PUNERE ÎN APLICARE (UE) 2021/1450 AL COMISIEI
         din 3 septembrie 2021
         de modificare a Regulamentului de punere în aplicare (UE) nr. 540/2011 în ceea ce privește perioadele de aprobare a substanțelor active acrinatrin și procloraz
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:

                     (1)

                     Partea A a anexei la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

                     (2)

                     Perioadele de aprobare a substanțelor active acrinatrin și procloraz au fost prelungite de la 31 decembrie 2021 la 31 decembrie 2023 prin Regulamentul de punere în aplicare (UE) 2019/291 al Comisiei (3).

                     (3)

                     Cererile de reînnoire a aprobării substanțelor active vizate au fost depuse în conformitate cu articolul 1 din Regulamentul de punere în aplicare (UE) nr. 844/2012 al Comisiei (4). Cu toate acestea, pentru substanțele active acrinatrin și procloraz, solicitanții au confirmat că nu mai doresc să continue procedurile de reînnoire a aprobării.

                     (4)

                     Având în vedere obiectivul articolului 17 primul paragraf din Regulamentul (CE) nr. 1107/2009, prelungirile perioadelor de aprobare a respectivelor substanțe active, prevăzute în Regulamentul de punere în aplicare (UE) 2019/291, nu mai sunt justificate. Prin urmare, este oportun să se prevadă că aprobările pentru acrinatrin și procloraz expiră la datele la care ar fi expirat fără prelungirile respective.

                     (5)

                     Prin urmare, Regulamentul de punere în aplicare (UE) nr. 540/2011 trebuie modificat în consecință.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 septembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (3)  Regulamentul de punere în aplicare (UE) 2019/291 al Comisiei din 19 februarie 2019 de modificare a Regulamentului de punere în aplicare (UE) nr. 540/2011 al Comisiei în ceea ce privește prelungirea perioadelor de aprobare a substanțelor active 1-naftilacetamidă, acid 1-naftilacetic, acrinatrin, azoxistrobin, fluazifop-P, fluroxipir, imazalil, kresoxim-metil, oxifluorfen, procloraz, prohexadion, spiroxamină, teflutrin și terbutilazină (JO L 48, 20.2.2019, p. 17).

            (4)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            ANEXĂ
            Partea A a anexei la Regulamentul de punere în aplicare (UE) nr. 540/2011 se modifică după cum urmează:

                        1.

                        în a șasea coloană, „Expirarea aprobării”, de la rândul 19, „Acrinatrin”, data se înlocuiește cu „31 decembrie 2021”;

                        2.

                        în a șasea coloană, „Expirarea aprobării”, de la rândul 20, „Procloraz”, data se înlocuiește cu „31 decembrie 2021”.


title: Regulamentul de punere în aplicare (UE) 2021/1451 al Comisiei din 3 septembrie 2021 privind neaprobarea sulfurii de dimetil ca substanță de bază în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (Text cu relevanță pentru SEE)

text:
                  6.9.2021

                  RO

                  Jurnalul Oficial al Uniunii Europene

                  L 313/28

         REGULAMENTUL DE PUNERE ÎN APLICARE (UE) 2021/1451 AL COMISIEI
         din 3 septembrie 2021
         privind neaprobarea sulfurii de dimetil ca substanță de bază în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) coroborat cu articolul 23 alineatul (5),
         întrucât:

                     (1)

                     La 17 ianuarie 2019, Comisia a primit din partea societății Probodelt S. L. o cerere de aprobare a sulfurii de dimetil ca substanță de bază destinată utilizării ca atractant neletal pentru gândacul trufelor (Leiodes cinnamomeus). Cererile revizuite, primite la 24 iulie 2019 și la 25 noiembrie 2019, au fost însoțite de informațiile solicitate în temeiul articolului 23 alineatul (3) al doilea paragraf din Regulamentul (CE) nr. 1107/2009.

                     (2)

                     Au fost disponibile două evaluări relevante, efectuate în conformitate cu alte acte legislative ale Uniunii, astfel cum se menționează la articolul 23 alineatul (2) din Regulamentul (CE) nr. 1107/2009, și anume o evaluare din partea Grupului FEEDAP al EFSA (2) și o evaluare din partea Grupului CEF al EFSA (3). Rezultatele acestor evaluări au fost luate în considerare de EFSA, precum și de Comisie.

                     (3)

                     Comisia a solicitat asistență științifică din partea Autorității Europene pentru Siguranța Alimentară (denumită în continuare „autoritatea”). La 17 iulie 2020, autoritatea a prezentat Comisiei un raport tehnic privind sulfura de dimetil (4). Autoritatea a concluzionat că informațiile disponibile privind sulfura de dimetil nu au fost luate în considerare în mod corespunzător de către solicitant. Informațiile publicate disponibile indică faptul că sulfura de dimetil este iritantă pentru piele, ochi și căile respiratorii și sensibilizantă pentru piele. Autoritatea a declarat că detaliile privind toxicitatea acută, iritația, sensibilizarea pielii și inhalarea pe termen scurt sunt puse la dispoziția publicului pe site-ul Agenției Europene pentru Produse Chimice (ECHA) și ar fi trebuit să fie incluse în cerere pentru a avea o imagine de ansamblu completă a substanței de bază. De asemenea, pe site-ul ECHA au fost puse la dispoziția publicului date toxicologice privind doi metaboliți ai sulfurii de dimetil, dar nu au fost incluse în mod corespunzător în dosar.

                     (4)

                     Autoritatea a remarcat, de asemenea, că nu a fost furnizată o justificare științifică pentru absența motivelor de îngrijorare legate de toxicitatea pe termen lung și de carcinogenitate, având în vedere profilul general de toxicitate al substanței.

                     (5)

                     În plus, autoritatea a concluzionat că, deși se preconizează că reziduurile din culturi vor fi scăzute din cauza tipului de aplicare (un produs care eliberează vapori într-o capcană), ar fi trebuit furnizate date suplimentare pentru a demonstra că nu există motive de îngrijorare pentru consumatori datorită aportului alimentar.

                     (6)

                     La 25 martie 2021, Comisia a prezentat Comitetului permanent pentru plante, animale, produse alimentare și hrană pentru animale un raport de examinare și un proiect de regulament.

                     (7)

                     Comisia a invitat solicitantul să își prezinte observațiile privind raportul tehnic al autorității, precum și privind proiectul de raport de examinare al Comisiei. Solicitantul și-a prezentat observațiile, care au fost examinate cu atenție.

                     (8)

                     Cu toate acestea, în pofida argumentelor prezentate de solicitant, motivele de îngrijorare legate de substanța în cauză nu pot fi eliminate.

                     (9)

                     În consecință, nu s-a stabilit că sunt îndeplinite cerințele prevăzute la articolul 23 din Regulamentul (CE) nr. 1107/2009. Prin urmare, este adecvat să nu se aprobe sulfura de dimetil ca substanță de bază.

                     (10)

                     Prezentul regulament nu împiedică depunerea unei noi cereri de aprobare a sulfurii de dimetil ca substanță de bază în conformitate cu articolul 23 alineatul (3) din Regulamentul (CE) nr. 1107/2009.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Substanța sulfură de dimetil nu este aprobată ca substanță de bază.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 septembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Grupul FEEDAP al EFSA (Grupul științific pentru aditivii și produsele sau substanțele utilizate în hrana animalelor din cadrul EFSA), 2013. Scientific Opinion on the safety and efficacy of aliphatic and aromatic mono- and di-thiols and mono-, di-, tri-, and polysulphides with or without additional oxygenated functional groups (chemical group 20) when used as flavourings for all animal species. EFSA Journal 2013;11(5):3208, 34 pp. doi:10.2903/j.efsa.2013.3208.

            (3)  Grupul CEF al EFSA (Grupul EFSA pentru materiale care intră în contact cu produsele alimentare, enzimele, aromele și mijloacele auxiliare de prelucrare), 2013. Scientific Opinion on Flavouring Group Evaluation 74, Revision 4 (FGE.74Rev4): Consideration of aliphatic sulphides and thiols evaluated by JECFA (53rd and 61st meeting) structurally related to aliphatic and alicyclic mono-, di-, tri- and polysulphides with or without additional oxygenated functional groups from chemical group 20 evaluated by EFSA in FGE.08Rev5. EFSA Journal 2018;16(3):5167, 58 pp. https://doi.org/10.2903/j.efsa.2018.5167.

            (4)  EFSA (Autoritatea Europeană pentru Siguranța Alimentară), 2020. Technical report on the outcome of the consultation with Member States and EFSA on the basic substance application for approval of dimethyl sulfide to be used in plant protection as a non-lethal food attractant for truffle beetle. Materiale conexe ale EFSA 2020:EN-1911. 54 pp. doi:10.2903/sp.efsa.2020.EN-1911.


title: Regulamentul de punere în aplicare (UE) 2021/1452 al Comisiei din 3 septembrie 2021 de reînnoire a aprobării substanței active hidrogenocarbonat de potasiu ca substanță cu risc redus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  6.9.2021

                  RO

                  Jurnalul Oficial al Uniunii Europene

                  L 313/30

         REGULAMENTUL DE PUNERE ÎN APLICARE (UE) 2021/1452 AL COMISIEI
         din 3 septembrie 2021
         de reînnoire a aprobării substanței active hidrogenocarbonat de potasiu ca substanță cu risc redus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) coroborat cu articolul 22 alineatul (1),
         întrucât:

                     (1)

                     Prin Directiva 2008/127/CE a Comisiei (2), la 1 septembrie 2009, hidrogenocarbonatul de potasiu a fost inclus ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active hidrogenocarbonat de potasiu, astfel cum este prevăzută în partea A a anexei la Regulamentul de punere în aplicare (UE) nr. 540/2011, expiră la 31 august 2022.

                     (4)

                     Au fost depuse cereri de reînnoire a aprobării substanței active hidrogenocarbonat de potasiu în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

                     (5)

                     Solicitanții au depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a pregătit un proiect de raport de evaluare a reînnoirii aprobării, pe care l-a transmis, la data de 19 decembrie 2019, Autorității Europene pentru Siguranța Alimentară (denumită în continuare „autoritatea”) și Comisiei. Autoritatea a pus dosarul rezumativ suplimentar la dispoziția publicului și a lansat o consultare publică cu privire la proiectul de raport de evaluare a reînnoirii aprobării. Autoritatea a transmis, de asemenea, solicitanților și statelor membre proiectul de raport de evaluare a reînnoirii aprobării, în vederea formulării de observații, și a transmis Comisiei observațiile primite.

                     (7)

                     La 20 aprilie 2021, autoritatea a comunicat Comisiei concluzia sa (6) cu privire la eventualitatea ca substanța hidrogenocarbonat de potasiu să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (8)

                     La 5 și 6 iulie 2021, Comisia a prezentat Comitetului permanent pentru plante, animale, produse alimentare și hrană pentru animale un raport privind reînnoirea aprobării și un proiect de regulament cu privire la hidrogenocarbonatul de potasiu.

                     (9)

                     Comisia a invitat solicitanții să își transmită observațiile cu privire la concluzia autorității și, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, cu privire la raportul privind reînnoirea aprobării. Solicitanții și-au prezentat observațiile, care au fost examinate cu atenție.

                     (10)

                     În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă hidrogenocarbonat de potasiu, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (11)

                     Evaluarea riscurilor în vederea reînnoirii aprobării substanței active hidrogenocarbonat de potasiu se bazează pe un număr limitat de utilizări reprezentative care, totuși, nu restricționează utilizările pentru care pot fi autorizate produsele de protecție a plantelor care conțin hidrogenocarbonat de potasiu. Prin urmare, este adecvat să nu se mențină restricția privind utilizarea doar ca fungicid sau insecticid.

                     (12)

                     În plus, Comisia consideră că hidrogenocarbonatul de potasiu este o substanță activă cu risc redus în temeiul articolului 22 din Regulamentul (CE) nr. 1107/2009. Hidrogenocarbonatul de potasiu nu este o substanță care prezintă motive de îngrijorare și îndeplinește condițiile stabilite la punctul 5.1 din anexa II la Regulamentul (CE) nr. 1107/2009. În consecință, este adecvat să se reînnoiască aprobarea substanței hidrogenocarbonat de potasiu ca substanță cu risc redus.

                     (13)

                     Prin urmare, Regulamentul de punere în aplicare (UE) nr. 540/2011 trebuie modificat în consecință.

                     (14)

                     Regulamentul de punere în aplicare (UE) 2021/745 al Comisiei (7) a prelungit perioada de aprobare a substanței hidrogenocarbonat de potasiu până la 31 august 2022, pentru a se permite ca procesul de reînnoire să fie finalizat înainte de expirarea perioadei de aprobare respective. Totuși, având în vedere faptul că o decizie cu privire la reînnoirea aprobării a fost luată înainte de această dată de expirare amânată, prezentul regulament trebuie să se aplice înainte de această dată.

                     (15)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea aprobării substanței active
            Aprobarea substanței active hidrogenocarbonat de potasiu ca substanță cu risc redus se reînnoiește conform specificațiilor din anexa I.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrare în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 noiembrie 2021.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 septembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  Conclusion on the peer review of the pesticide risk assessment of the active substance potassium hydrogen carbonate (Concluzia evaluării inter pares a riscului utilizării ca pesticid a substanței active hidrogenocarbonat de potasiu): EFSA Journal 2021; 10.2903/j.efsa.2021.6593. Document disponibil online: www.efsa.europa.eu

            (7)  Regulamentul de punere în aplicare (UE) 2021/745 al Comisiei din 6 mai 2021 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active sulfat de amoniu și aluminiu, silicat de aluminiu, beflubutamid, bentiavalicarb, bifenazat, boscalid, carbonat de calciu, captan, dioxid de carbon, cimoxanil, dimetomorf, etefon, extract de arbore de ceai, famoxadon, reziduuri de la distilarea grăsimilor, acizi grași C7-C20, flumioxazin, fluoxastrobin, flurocloridonă, folpet, formetanat, acid giberelic, gibereline, heptamaloxiloglucan, proteine hidrolizate, sulfat de fier, metazaclor, metribuzin, milbectin, Paecilomyces lilacinus tulpina 251, fenmedifam, fosmet, pirimifos-metil, uleiuri vegetale/ulei de rapiță, hidrogenocarbonat de potasiu, propamocarb, protioconazol, nisip de cuarț, ulei de pește, insectifug după miros de origine animală sau vegetală/grăsime de oaie, S-metolaclor, feromoni de lepidoptere cu catenă liniară, tebuconazol și uree (JO L 160, 7.5.2021, p. 89).

            ANEXA I

                           Denumire comună, numere de identificare

                           Denumire IUPAC

                           Puritate
                            (1)

                           Data aprobării

                           Expirarea aprobării

                           Dispoziții specifice

                        Hidrogenocarbonat de potasiu
                        Nr. CAS: 298-14-6
                        Nr. CIPAC 853

                        Hidrogenocarbonat de potasiu

                        990 g/kg

                        1 noiembrie 2021

                        31 octombrie 2036

                        În vederea aplicării principiilor uniforme menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării hidrogenocarbonatului de potasiu, în special de apendicele I și II.

               (1)  Detalii suplimentare privind identitatea și specificațiile substanței active sunt furnizate în raportul privind reînnoirea aprobării.

            ANEXA II
            Anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        În partea A, se elimină rubrica 244 referitoare la hidrogenocarbonatul de potasiu.

                        2.

                        În partea D, se adaugă următoarea rubrică:

                                       Numărul

                                       Denumire comună, numere de identificare

                                       Denumire IUPAC

                                       Puritate

                                       Data aprobării

                                       Expirarea aprobării

                                       Dispoziții specifice

                                    „32

                                    Hidrogenocarbonat de potasiu
                                    Nr. CAS
                                    298-14-6
                                    Nr. CIPAC 853

                                    Denumire IUPAC: Hidrogenocarbonat de potasiu

                                    990 g/kg

                                    1 noiembrie 2021

                                    31 octombrie 2036

                                    În vederea aplicării principiilor uniforme menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării hidrogenocarbonatului de potasiu, în special de apendicele I și II.”